Σου είπα ότι βγαίνω με κάποιον.
-Εννοείς τον… Πώς τον είπαμε; Τιμ; -Τζιμ.
Από τη σεφ για τον δικηγόρο με τη Λίνκολν.
Είμαι η σεφ. Λίσα.
Αυτό είναι το σπίτι μου.
Τι είναι αυτό;
Ο εργολάβος. Μίτσελ Μπόντουραντ.
Θα τα γκρεμίσει όλα και θα χτίσει πολυώροφα κτίρια;
Μόνο εγώ αντιστέκομαι.
Τύποι σαν τον Μπόντουραντ δεν παίζουν τίμια.
Με τη Ρέι είμαστε καλύτερα από ποτέ.
-Η πρώην σου; -Είναι νηφάλια έξι μήνες.
Ίζι.
Με κάνατε να νιώθω το πιο έξυπνο άτομο στην τάξη,
μέχρι που μου την πέσατε και σας απέρριψα.
Ερεύνησα τον Καζ. Αν είναι καρφί, δεν το βλέπω.
Ο Καζ καταδικάστηκε σε οχτώ χρόνια, αλλά έκανε μόνο τρία.
Ίσως ο Καζ έκανε κάποια συμφωνία.
Όπως και να 'χει, θα συνεχίσεις να τον παρακολουθείς.
Περιοριστικά μέτρα;
Απαγορεύεται να πλησιάζω στα 100 μ. τον Μπόντουραντ ή τη δουλειά του, λέει.
Το εργοτάξιο είναι δίπλα στο μαγαζί και στο σπίτι μου.
Μίκι Χάλερ.
-Μίκι; -Λίσα. Πού είσαι;
Με συνέλαβαν, Μίκι. Είπαν ότι σκότωσα τον Μίτσελ Μπόντουραντ.
Έρχομαι.
Μίκι Χάλερ, για τη Λίσα Τράμελ.
Καθίστε. Θα ψάξω τον ντετέκτιβ.
Όχι, δεν πάει έτσι.
Αλήθεια; Τότε, γιατί δεν μου λέτε πώς πάει;
Εντάξει. Θα σηκώσεις το τηλέφωνο
και θα πάρεις τον ντετέκτιβ Ο'Μπράιεν από το Ανθρωποκτονιών.
Θα πεις πως αν δεν δω την πελάτισσά μου αμέσως, θα πάω στον δικαστή Μιλς
και με τον Ο'Μπράιεν θα του εξηγήσετε γιατί εμποδίσατε κάποια
να ασκήσει το δικαίωμά της σε δικηγόρο.
Την τελευταία φορά έβαλε 500 δολάρια πρόστιμο στον αστυνομικό.
Λες να το ξανακάνει;
Ήρθε να σε δει ένας μαλάκας δικηγόρος.
Ναι.
Αυτός ακριβώς.
Ευχαριστώ για τη βοήθεια. Ξέρω τον δρόμο.
Γιατί άργησες τόσο;
Έδινα στον αρχιφύλακα μάθημα συνταγματικού δικαίου.
Πρέπει να μιλήσω γι' αυτό μαζί του, αλλά τώρα άργησες, φοβάμαι.
Άκου φάση. Ο συνεργάτης μου την πήρε ακριβώς πριν μου πουν ότι ήρθες.
Οποία σύμπτωση, έτσι;
Αν θες να δεις την πελάτισσά σου, θα πας στη φυλακή.
Το οποίο θα πάρει άλλες δύο ώρες.
Οι τροχοί της δικαιοσύνης γυρίζουν αργά, αλλά σταθερά.
Εκτός κι αν…
Τι; Μπορώ να βοηθήσω σε κάτι, ντετέκτιβ;
Όχι εμένα.
Ο γαμπρός μου έχει θέμα με την εφορία.
Τον θεωρώ μαλάκα, αλλά είναι ο άντρας της αδελφής μου.
Τι να κάνω; Σόι.
Θέλω το καλύτερο για την αδελφή μου.
Ναι.
Δεν ασχολούμαι με εφοριακά, αλλά ξέρω κάποιον φοβερό.
Ο Νταν Ντέιλι. Δεν έχει κενό στο πρόγραμμα, αλλά μπορώ να τον πάρω.
Να κανονίσω.
Θα το έκανες για εμένα;
Κοίτα να δεις! Τελικά οι δικηγόροι χρησιμεύουν σε κάτι.
Ναι.
Είσαι ακόμα στο κτίριο; Φέρ' την πίσω.
Ο Ντέιλι είναι ακριβός, όπως όλοι οι καλοί. Έτσι;
Εκτός κι αν…
Ίσως κανονίσω μια φιλική έκπτωση.
Πολύ γενναιόδωρο. Πραγματικά γενναιόδωρο.
Έχετε το βίντεο της ανάκρισης της πελάτισσάς μου;
Θα το πάρω στην πορεία, αλλά θα ήταν καλό να το δω πριν,
να ξέρω με τι έχω να κάνω.
Κανένα πρόβλημα.
Θα δεις ότι πάψαμε να μιλάμε μαζί της μόλις είπε τη μαγική λέξη "δικηγόρος".
Γιατί είναι καν ύποπτη;
Επειδή το έκανε.
-Και ομολόγησε πριν ζητήσει δικηγόρο. -Ομολόγησε ότι σκότωσε τον Μπόντουραντ;
-Ίσως δεν το διατύπωσε έτσι. -Πώς το διατύπωσε;
Τα Χριστούγεννα τελείωσαν. Δεν είμαι ο Αϊ-Βασίλης.
Τα άλλα βρες τα με τον κλασικό τρόπο. Δεν αργεί πολύ.
Επισπεύδουν την απαγγελία κατηγοριών.
Έχεις πέντε λεπτά. Χο-χο-χο.
Θα πάρω για τον αριθμό του δικηγόρου.
Μίκι, δόξα τω Θεώ.
Οι μπάτσοι παρακολουθούν. Κάτσε και πες μου τι έγινε.
Δύο ντετέκτιβ ήρθαν στο εστιατόριο.
Με ρωτούσαν τι έκανα το πρωί.
-Και μετά αυτός… -Ο Ο'Μπράιεν;
Ρώτησε αν θα ερχόμουν μαζί του στο τμήμα να απαντήσω σχετικά με τον Μπόντουραντ.
Νόμιζα ότι επιτέλους θα τον ερευνήσουν λόγω όλων των παραπόνων μου.
Οπότε συμφώνησα.
Δεν είπαν ότι είναι νεκρός.
Σου είπαν τα δικαιώματά σου;
Μόνο αφότου ήρθαμε εδώ.
Αφότου είπε ότι συλλαμβάνομαι.
-Ήσουν με χειροπέδες στο περιπολικό; -Όχι.
Λίσα, ο Ο'Μπράιεν είπε ότι ομολόγησες κάτι.
Τι;
Αυτό είναι ψέμα. Δεν ομολόγησα τίποτα.
Μίκι, δεν το έκανα. Δεν είμαι δολοφόνος.
Με πιστεύεις, σωστά;
Λίσα, είμαι ο δικηγόρος σου. Θα σου πω ό,τι λέω σε κάθε πελάτη.
Δεν έχει σημασία τι νομίζω. Είναι άσχετο.
Γαμώτο, Μίκι. Σοβαρολογείς;
Ας επικεντρωθούμε στην παρούσα κατάστασή σου.
Τι γίνεται τώρα;
Θα περάσεις τη νύχτα στη φυλακή.
Το καλό είναι ότι η απαγγελία κατηγοριών είναι αύριο.
Θα ζητήσω εγγύηση.
-Καμιά προηγούμενη σύλληψη; -Όχι.
Ωραία.
Αν κατηγορηθείς για φόνο, η εγγύηση θα είναι μεγάλη,
αλλά το καθαρό μητρώο και η υπόληψή σου θα βοηθήσουν.
Δεν έχω λεφτά για εγγύηση.
Πόσο μάλλον να σε πληρώσω. Δεν έχω τέτοια ποσά.
Μην ανησυχείς γι' αυτό τώρα, εντάξει;
Θα βοηθήσω με την ακρόαση για εγγύηση. Μετά θα βρούμε λύση.
Εντάξει;
Λίσα, αυτό που θα πω είναι πολύ σημαντικό. Μη μιλάς για την υπόθεσή σου σε κανέναν.
Ούτε σε ντετέκτιβ, ούτε σε δεσμοφύλακες, ούτε σε κρατούμενους.
-Ούτε στους υπαλλήλους σου. -Δεν έκανα κάτι κακό, Μίκι. Είμαι αθώα.
Δεν έχει σημασία, Λίσα.
-Εντάξει. -Μη μιλάς σε κανέναν.
Ούτε στο τηλέφωνο. Οι κλήσεις καταγράφονται.
Απλώς θα λες "Είμαι αθώα και δεν μπορώ να μιλήσω για την υπόθεση".
Εντάξει.
-Κατάλαβες; -Ναι.
Τέλος χρόνου.
Πάμε.
Να θυμάσαι ό,τι είπα. Όλα θα πάνε καλά.
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
Θεέ μου, Μίκι. Εκείνος ο εργολάβος δολοφονήθηκε.
-Ο Μίτσελ κάτι. -Ήδη βγήκε στις ειδήσεις;
Εσύ γιατί το ξέρεις;
Συνέλαβαν τη Λίσα Τράμελ για τον φόνο.
Πλάκα κάνεις!
Θεέ μου! Πες μου ότι δεν θα την αναλάβεις.
Έχετε δει ο ένας τον άλλον γυμνό. Σύγκρουση συμφερόντων!
Όσο η σχέση μας παραμένει στο παρελθόν, δεν υπάρχει σύγκρουση.
Ξέρω πώς λειτουργείς με τις γυναίκες.
Το 'χω ζήσει. Αλλά αυτό παραείναι μπερδεμένο.
Δεν είναι ιδανικό,
αλλά είναι μεγάλη υπόθεση, Λόρνα.
Πρέπει να το επιχειρήσω.
Ας δούμε τι θα βρει ο Σίσκο. Μάθε αν όρισαν εισαγγελέα.
-Άρα, θα πάρεις την υπόθεση. -Δεν έχω αποφασίσει ακόμα.
Καλά, αλλά θέλω να σημειωθεί η ένστασή μου.
Ναι. Τη σημειώνω.
Έχεις το μάθημα ιππασίας της Χέιλι σε 30 λεπτά.
Σωστά. Πηγαίνω.
Σκατά.
ΕΧΕΙ ΓΙΝΕΙ ΧΡΕΩΣΗ ΣΤΗΝ ΚΑΡΤΑ ΣΑΣ ΣΤΟ "ΣΑΝΛΑΝΤ"
"Σάνλαντ".
-Μωρό μου. -Γεια.
Ο Μίκι θέλει να ερευνήσεις κάτι. Πού είσαι;
Στο κατάστημα της Harley. Έπρεπε να πάρω τακάκια για τη μηχανή.
Στο Γκλέντεϊλ;
Ναι, αλλά μπορώ να είμαι εκεί σε 30 λεπτά.
Στείλε πληροφορίες. Θα το δω άμεσα.
-Εντάξει, τα λέμε. -Ναι.
Ήλπιζα να ιππεύσει σήμερα.
Την Πέμπτη είναι τα βασικά. Σέλωμα, ζέψη.
Πρώτα πρέπει να κερδίσει την εμπιστοσύνη του αλόγου.
Η μαμά σου της έλεγε ότι ίππευες στο ράντσο του θείου σου.
Ενθουσιάστηκε πολύ.
Θα έχει ταλέντο από φυσικού της. Είναι οικογενειακό.
Έχουμε μαγικό άγγιγμα με τα άλογα.
Ώστε αυτό είναι;
Όχι μόνο με τα άλογα, θα έλεγα.
Τι έκανα πάλι;
Εξήγησέ μου το εξής.
Ξανανοίγει η υπόθεση του πελάτη σου Χεσούς Μενέντεζ,
μέχρι που ο πραγματικός φονιάς, που τυχαίως είναι κι αυτός πελάτης σου,
συλλαμβάνεται για επίθεση σε γυναίκα που επίσης είναι πελάτισσά σου.
Έχει την υπογραφή του Μίκι Χάλερ, όχι;
Σου είπα ότι ήθελα οι μπάτσοι να προσέχουν την Γκλόρι Ντέις
γιατί έδινε πληροφορίες για τον Έκτορ Μόγια.
Ο Χεσούς απλώς στάθηκε τυχερός.
Με ξεγέλασες με τον Έκτορ Μόγια.
Ευτυχώς για εσένα, πέτυχε.
Πήρες πίσω την υπόθεσή σου;
Ναι.
Βλέπεις; Όλοι κερδίζουν.
Λοιπόν, πώς πάνε τα πράγματα με τον Τιμ; Πλάκα κάνω.
Είναι μια χαρά.
-Πρόβλημα στον παράδεισο; -Όχι, είναι περίπλοκο.
Δεν ξέρω. Όλο αυτό με τις σχέσεις. Είναι δύσκολο με τη δουλειά, τα παιδιά και…
Εσύ; Κάποια καινούρια στη ζωή σου;
Είναι περίπλοκο.
Γυρίζω στη δουλειά. Ευχαριστώ που θα πας τη Χέιλι σπίτι.
Ναι, εννοείται.
-Χέιλι! -Γεια, μαμά.
Και ευχαριστώ που ανέλαβες εσύ αυτά τα μαθήματα.
Ίσως την άλλη φορά να σε δω σε άλογο. Καουμπόικες μπότες, καπέλο, δερμάτινα.
Λοιπόν, αν ήξερα ότι το βρίσκεις σέξι…
Τα λέμε, Μίκι.
Αντίο, Μάγκι.
Μπράβο, Χέιλι.
Μπορείτε να μου πείτε πού ήσασταν σήμερα το πρωί;
Εντάξει.
Έτρωγα πρωινό,
μετά με πήρε ο ψαράς από τη λαϊκή.
Πήγα εκεί κατά τις εννιά, πήρα τα ψάρια μου και
μετά πήγα για καφέ στο Καφέ Μορίς.
Καφέ Μορίς. Είναι στη Γουίλσιρ;
Ναι.
Είναι δίπλα από το γραφείο του Μπόντουραντ. Σταματήσατε εκεί;
Όχι.
Περί αυτού πρόκειται;
Αν κάποιος έλεγε ότι σας είδε εκεί, θα έλεγε ψέματα;
Δεν παραβίασα τα περιοριστικά μέτρα, αν αυτό υπονοείτε.
Είδατε τον Μπόντουραντ σήμερα;
Ναι, τον είδα.
Δεν πήγατε στο γραφείο του, είπατε.
-Τον είδατε στο γκαράζ; -Δεν έχω πάει ποτέ στο γκαράζ του.
Ήταν στην ουρά στην καφετέρια.
Εκεί πάντα υπάρχει ουρά έξω από την πόρτα.
Μόλις τον είδα, έφυγα τρέχοντας.
Άρα, αν σας λέει ότι με είδε, λέει ψέματα.
Δεν με εκπλήσσει. Είναι ένας γαμημένος παθολογικός ψεύτης.
Γιατί δεν το είπατε νωρίτερα;
Δεν ρωτήσατε.
Ειλικρινά, ο Μπόντουραντ είναι γουρούνι.
Σκατά.
Αυτόν να ερευνήσετε για τις πολεοδομικές παραβάσεις του.
Και απλώς επειδή είναι ένας σκατένιος άνθρωπος.
Κα Τράμελ, επιτεθήκατε στον Μίτσελ Μπόντουραντ σήμερα;
Τι;
Κάποιος του επιτέθηκε;
Ειλικρινά, δεν με εκπλήσσει.
Είναι μεγάλη η λίστα όσων θα ήθελαν να τον πυροβολήσουν.
Μάλιστα.
Λέτε ότι είναι ένας παθολογικός ψεύτης και σκατένιος άνθρωπος.
Ίσως είστε κι εσείς στη λίστα.
-Κοιτάξτε, τον μισώ. Το λέω ευθέως. -Αρκετά για να τον σκοτώσετε;
Θέλω τον δικηγόρο μου.
Τον Μίκι Χάλερ.
ΛΟΣ ΑΝΤΖΕΛΕΣ ΑΝΩΤΕΡΟ ΔΙΚΑΣΤΗΡΙΟ ΚΕΝΤΡΟ ΠΟΙΝΙΚΗΣ ΔΙΚΑΙΟΣΥΝΗΣ
Θα το κρατήσετε;
Χάλερ.
Καλημέρα, Άντρεα.
Ένα πουλάκι μού είπε ότι ανέλαβες την υπόθεση Τράμελ.
Σ' έχω εισαγγελέα;
Για την ώρα χειρίζομαι την απαγγελία κατηγοριών.
Στη θέση σου, θα το σκεφτόμουν πριν αναλάβω την υπόθεση.
Δεν θυμάμαι πια πόσες φορές σ' έχω νικήσει.
Εντάξει.
Πώς έλεγαν τον ναρκέμπορο που εκπροσωπούσες;
Ο Μαγκίνλι. Ο Ντάριους Μαγκίνλι. Πώς τα πάει;
Ξέρω ότι εκτίει επτά χρόνια στο Κόρκοραν, αλλά…
Έβαλες έναν επαγγελματία ρουφιάνο να καταθέσει.
Έλεγε ασύστολα ψέματα.
Δεν ξέρω τι λες, αλλά ξέρω ότι ο δικός σου ήταν ένοχος.
-Δεν είναι αυτό το θέμα. -Αυτό ακριβώς είναι το θέμα.
Γι' αυτό χωρίσατε με τη Μάγκι.
Θα με σκέφτεσαι πολύ για να μιλάς τόσο για εμένα μαζί της.
Στ' όνειρά σου, Χάλερ.
Πλέον μιλάμε ελάχιστα, από τότε που την εξόρισες στο Βαν Νάις.
-Από τότε που εγώ… -Ναι.
Τη στέλνουν στη Σιβηρία,
κι εσύ αποκτάς φήμη επειδή απελευθέρωσες έναν συζυγοκτόνο.
Σαπίρο, Καρντάσιαν, Χάλερ.
-Θα είσαι πολύ περήφανος. -Ναι.
Υπερασπίστηκα τον πελάτη. Δεν κρίθηκε ένοχος.
Απ' όσο ξέρω, αυτή είναι η δουλειά.
Για κάποιον λόγο επιλέγεις πελάτες υψηλού προφίλ.
Το λατρεύεις όταν όλα τα βλέμματα καρφώνονται πάνω σου. Μόνο σ' εσένα.
Αλλά αυτήν την υπόθεση θα την ξανασκεφτόμουν, όπως είπα.
Τα λέμε μέσα.
Ήρθε! Κύριε! Παρακαλώ! Να κάνω μια ερώτηση.
Πώς εμπλέκεστε στην υπόθεση Μπόντουραντ;
Εκπροσωπείτε τη Λίσα Τράμελ;
Ναι. Και θα σας πω το εξής.
Η πελάτισσά μου είναι αθώα. Η εισαγγελία δεν στοιχειοθετεί υπόθεση.
Ανυπομονώ να το δείξω στο δικαστήριο.
Όχι άλλες ερωτήσεις. Ευχαριστώ.
Τι; Η δημοσιότητα κάνει καλό στη δουλειά.
Να μαντέψω. Ανέφερε τον Μαγκίνλι.
Ναι.
Προβλέψιμο.
ΕΛΕΘΕΡΩΣΤΕ ΤΗ ΛΙΣΑ
Είσαι καλά;
Ησυχία.
Κύριε Χάλερ.
-Εντιμότατη, πάντα χαρά μου. -Δεν μπορώ να πω το ίδιο.
Το έβαλα πρώτο στο πινάκιο για να φύγουν τα ΜΜΕ από την αίθουσά μου το συντομότερο.
Κυρία Φρίμαν, όπως λέει η Μπιγιονσέ, "Κουνηθείτε, κουνηθείτε".
Εντιμότατη, η εισαγγελία κατηγορεί τη Λίσα Μαρί Τράμελ
βάσει του Ποινικού Κώδικα 187Α,
για τον φόνο πρώτου βαθμού,
παράνομα και εκ προμελέτης, του Μίτσελ Μπόντουραντ.
Την κατηγορούμε επιπλέον ότι διέπραξε τον φόνο
με την ειδική περίσταση της ενέδρας.
Τι δηλώνει η κατηγορούμενη;
Αθώα, κυρία Πρόεδρε.
Ποιος θα το περίμενε!
Κάτι άλλο πριν διακόψουμε για να πάρουν πόδι τα ΜΜΕ
και να επανέλθει η ηρεμία εδώ;
Ζητάμε μια προκαταρκτική ακρόαση αύριο
για να αιτηθούμε εγγύηση.
Είναι φόνος ειδικών περιστάσεων.
Δεν προβλέπεται εγγύηση.
Η εισαγγελία ενίσταται σθεναρά στο να μην τηρηθεί αυτό.
Η κα Τράμελ αποτελεί κίνδυνο και ίσως φυγοδικήσει.
Η κα Τράμελ έχει εστιατόριο με 30 υπαλλήλους που βασίζονται σ' αυτήν.
Η κοινότητα δεν κινδυνεύει απ' αυτήν.
Τουναντίον, είναι η καρδιά της. Δεν θα φυγοδικήσει.
Δείτε τον κόσμο που τη στηρίζει.
Όχι! Αυτό δεν επιτρέπεται στην αίθουσά μου.
Ένα κιχ ακόμα, και φεύγουν όλοι.
Εντιμότατη, η υπεράσπιση την παρουσιάζει ως κάποια λαϊκή ηρωίδα.
Αλλά δεν αλλάζει το γεγονός ότι το θύμα είχε ζητήσει περιοριστικά μέτρα.
Είναι ένα επικίνδυνο άτομο.
Άκουσα αρκετά. Θα τα βρούμε στη μέση.
Η εγγύηση ορίζεται σε 2.000.000 δολάρια.
Θα επανέλθουμε αύριο για να οριστεί προκαταρκτική ακρόαση.
Εκτός αν μπορούμε να το διευθετήσουμε, ίσως με μια δήλωση ενοχής.
Προσπάθησα έστω. Εντάξει, αν δεν υπάρχει τίποτα άλλο.
Δύο εκατομμύρια;
Μπορεί να γίνει υποθήκη. Το εστιατόριο;
Με τίποτα. Είναι ό,τι έχω στον κόσμο. Δεν μπορώ να το κάνω.
Καλά. Θα σε φέρω σε επαφή με εγγυητή, αλλά θα σου κοστίσει 10%.
Νομίζεις ότι μου περισσεύουν 200 χιλιάρικα;
Νιώθω άσχημα που ρωτώ, αλλά μήπως εσύ θα μπορούσες…
Δεν μπορώ να το κάνω. Είναι σύγκρουση συμφερόντων.
Θα αποσυρόμουν από δικηγόρος σου.
Έχω μια ιδέα. Η υπόθεσή σου τραβάει πολλή προσοχή.
Ίσως πουλήσω τα δικαιώματα της ιστορίας σου. Εσύ αποφασίζεις.
Θα καταφέρω να σε παρουσιάσουν σε θετικό φως.
Τώρα δεν με απασχολεί πώς θα με παρουσιάσουν.
Χρειάζομαι τα λεφτά. Δεν αντέχω άλλη μια νύχτα στη φυλακή.
Θα πάρει χρόνο, Λίσα. Και πάλι ίσως δεν φτάσουν για την εγγύηση.
Θα πρέπει να συμπληρώσεις κι εσύ.
Πώς θα σε πληρώσω;
Εντάξει. Αυτό το έγγραφο με κάνει πληρεξούσιο
για την πώληση των δικαιωμάτων σου.
Αυτό δίνει δικαίωμα παρακράτησης στα έσοδα απ' αυτά.
Όταν πληρωθείς, θα πληρωθώ.
Κι αν δεν πληρωθώ;
Ας μην το σκεφτόμαστε αυτό τώρα. Ας κάνω μερικά τηλεφωνήματα.
Κυρία, σηκωθείτε.
Περιμένω να ξυπνήσω από τον εφιάλτη.
Πρέπει να είσαι δυνατή, εντάξει;
Μη μιλάς σε κανέναν.
Σίγουρα είναι καλή ιδέα;
Όχι, αλλά θα το κάνω έτσι κι αλλιώς.
Δεν θα χάσουμε.
ΧΡΕΩΣΗ ΣΤΗΝ ΚΑΡΤΑ ΣΑΣ ΣΤΟ "ΣΑΝΛΑΝΤ"
Τι τρέχει;
Δύο παράξενες ειδοποιήσεις για χρεώσεις σε βενζινάδικο στο Σάνλαντ.
-Δεν ξέρω καν πού είναι. -Είναι κοινή κάρτα με τον Σίσκο;
Ναι, αλλά χτες τον πήρα και είπε ότι είναι στο Γκλέντεϊλ.
Σήμερα είπε ότι θα βρεθεί με την πηγή του στην αστυνομία, άρα…
Μάλλον είναι απάτη.
Εμένα πήγαν να μου χρεώσουν εισιτήρια για την Ταϊλάνδη.
Να σε ρωτήσω κάτι;
-Λες να με απατάει ο Σίσκο; -Ο Σίσκο;
Με τίποτα.
Πίστεψέ με. Ευγνωμονεί τον Θεό όποτε ξυπνά δίπλα σου.
Έτσι δεν είναι; Ναι. Απλώς…
Απλώς τελευταία φέρεται κάπως παράξενα.
Νιώθω σαν να κάνει πράγματα στα κρυφά και…
Θα ψάξω το βενζινάδικο. Δεν τον κατασκοπεύω, έτσι;
Θεωρητικώς, όχι.
Εντάξει.
Το Πατς.
-Τι; -Παλιό στέκι των Άγιων του Δρόμου.
Άρα, αράζει με τα φιλαράκια του. Σιγά.
Λάθος. Μου είπε ότι έχει τελειώσει μ' αυτά.
Ίσως είναι κάτι για τον Μίκι.
Τους εκπροσωπεί. Τον έχω πάει στο κλαμπ.
Αν είναι αυτό, δεν το γνωρίζω.
Εντάξει.
Γιατί δεν ρωτάς τον Σίσκο τι συμβαίνει;
Μπορώ, αλλά δεν είναι τόσο εύκολο. Προφανώς μου κρύβει κάτι.
Κι αν δεν με απατά, τώρα ανησυχώ ότι επανήλθε στη ζωή του μηχανόβιου.
Και φοβάμαι ότι δεν θα μου αρέσει η απάντηση.
Ίσως πρέπει, επειδή παντρευόμαστε.
Δεν γίνεται γάμος χωρίς εμπιστοσύνη.
Η ειλικρίνεια είναι ο ακρογωνιαίος λίθος κάθε ρομαντικής σχέσης.
Αυτό και το σεξ, αλλά αυτό το 'χουμε.
Ξέρεις κάτι; Έχεις απόλυτο δίκιο.
Πρέπει να τον ρωτήσω. Θα τραβήξω το τσιρότο.
Πολύ καλή συμβουλή, Ίζι.
Ξέρεις ότι απλώς μονολόγησες, έτσι;
Συγγνώμη.
Μη σε απασχολεί. Δεν είμαι το σωστό άτομο να δίνω συμβουλές για σχέσεις.
Ξέρεις, μπορεί να μην το πρόσεξες,
αλλά ήμουν λίγο σκληρή μαζί σου όταν έπιασες δουλειά εδώ.
Σώπα.
Λυπάμαι πολύ γι' αυτό.
Δεν πειράζει.
Κι εγώ έτσι θα ήμουν στη θέση σου.
-Ευχαριστώ που ψαχουλεύεις μαζί μου. -Πάντα.
Θέλεις να φάμε μαζί;
-Ναι. -Ναι.
Πάμε κάπου που ο Μίκι πάντα ήθελε για να ζηλέψει. Κερνάω εγώ.
Με έψησες.
Αυτός ο άντρας λατρεύει να τρώει.
Γεια. Θέλω κάρι με βοδινό και ντάμπλινγκ με χταπόδι.
Λυπάμαι. Μόλις πήραν τα τελευταία ντάμπλινγκ με χταπόδι.
-Αλήθεια; Μάλιστα. -Ναι.
Μάλλον σε πρόλαβα.
Εντάξει. Δώστε μου μόνο το κάρι και ένα ανθρακούχο νερό.
Φυσικά.
Δεκαπέντε δολάρια.
Δεν θέλω ρέστα.
-Ευχαριστώ. -Κι εγώ.
-Γεια. -Γεια.
Έπρεπε να φανταστώ ότι θα σε πετύχω. Έχεις τις συνήθειές σου.
Ακούγομαι πολύ βαρετός. Κανένα μυστήριο. Τίποτα το συναρπαστικό.
Ποτέ δεν είχες θέμα με το συναρπαστικό.
Παραγγελία 122.
-Ευχαριστώ. -Ορίστε. Καλή όρεξη.
Πηγαίνεις φαγητό στη Χέιλι;
Όχι, είναι στο σπίτι μιας φίλης. Θα φάω μόνη.
Το δικό μου θα αργήσει λίγο. Θες να κάτσουμε να φάμε;
Εποφθαλμιάς τα ντάμπλινγκ μου;
Ακόμα μιλάμε για φαγητό ή…
Άκου. Θες να πάρεις ένα όσο περιμένεις;
Το δικαιούσαι. Εσύ μου έμαθες το μαγαζί.
Ίσως έπρεπε να σου το δώσω στο διαζύγιο.
Έχουμε παιδί μαζί. Ας μοιραστούμε και μια καντίνα.
Ευχαριστώ.
-Είναι πολύ ωραίο. -Πάρα πολύ.
Καλά δεν λέω;
Τι; Τώρα ο Τζιμ θέλει να φάει και τα ντάμπλινγκ μου;
Όχι. Θα βρισκόμασταν για ποτό, αλλά τελείωσε νωρίς τη συνάντησή του.
Κι αφού είχα τόσο βαρύ πρόγραμμα, θα ήταν καλό να…
Μάλιστα. Μην κάθεσαι για χάρη μου. Εγώ…
Φύγε.
-Θες τα υπόλοιπα; -Δεν θα πω όχι σ' αυτό.
Χάρηκα που σε πέτυχα.
Καληνύχτα.
Καληνύχτα, Μάγκι.
Παραγγελία 123.
-Ορίστε. -Ευχαριστώ.
Καληνύχτα.
Η νέα πηγή στην αστυνομία απέδωσε.
Άκου αυτό.
Ο Μπόντουραντ βρέθηκε νεκρός δίπλα στο αμάξι του
στο γκαράζ του γραφείου του.
Πλάκα κάνεις.
Στατιστικά μιλώντας, το 10% των εγκλημάτων συμβαίνουν σε πάρκινγκ ή γκαράζ.
Παρκάρω μόνο στον δρόμο.
-Ανέβηκαν κι οι κλοπές σκύλων. -Έχω σπρέι πιπεριού.
Θες τον Γουίνστον; Θα με βρεις μπροστά σου.
Να επιστρέψουμε στην υπόθεση;
Χτύπησαν τον Μπόντουραντ στο κεφάλι;
Αιτία θανάτου, αιμορραγία από αμβλύ τραύμα.
Η πληγή φαίνεται κυκλική. Βρέθηκε κάτι στη σκηνή του εγκλήματος;
Ναι. Ένα ποτηράκι για καφέ από το Καφέ Μορίς πιο κάτω στον δρόμο.
Και ένα θραύσμα από καθρέφτη, ίσως από αμάξι.
Οι δικοί του καθρέφτες ήταν άθικτοι.
Άρα το φονικό όπλο είναι ακόμα εκεί έξω.
-Καλό για εμάς; -Αρκεί να μην εμφανιστεί.
Το χειρότερο στο τέλος.
Έχουν μια μάρτυρα
που είδε τη Λίσα Τράμελ να φεύγει από το γραφείο του.
Μια ρεσεψιονίστ στην εταιρεία του ονόματι Μάργκο Σάφερ.
-Την είδε στο γκαράζ; -Αυτό δεν αναφέρθηκε.
Μάθε ό,τι μπορείς για τη μάρτυρα.
-Δεν θα το δεις στην ανταλλαγή στοιχείων; -Αργεί. Η Άντρεα αψηφά τους κανόνες.
Ποιον σου θυμίζει αυτό;
Θα τα κρύβει όλα όσο μπορεί. Πρέπει να τη ζορίσουμε.
Άρα θα πάρεις την πρώτη σου δουλειά στο πρόγραμμα πρακτικής.
-Εκτός αν θες μόνο να λες κακίες. -Όχι κακίες.
Θα γράψω αίτημα για να απαιτήσουμε τα στοιχεία;
-Το 'χεις; -Ναι! Φυσικά και το 'χω.
-Δεν θα ξέρει από πού της ήρθε. -Μπράβο το κορίτσι μου.
Εντάξει. Σίσκο, τι έκανες…
Του μίλησες;
Δεν πρόλαβα. Τώρα με το αίτημα, θα περιμένει.
Τοκ-τοκ.
Μίκι.
Λίσα;
Τι κάνεις εδώ; Πώς βγήκες από τη φυλακή;
Ο φίλος μου ο Χένρι έδωσε την εγγύηση.
-Ο Χένρι. -Ναι. Εγώ.
Χένρι Νταλ. Χαίρω πολύ.
Είναι παραγωγός εκπομπών.
Μου πήρε συνέντευξη πρόσφατα για τον αστικό εξευγενισμό.
Εκπομπές, ε;
Ξέρεις το Φόνος στον Χάντσον;
Ήταν στα δέκα κορυφαία της New York Times. Μεγάλο σουξέ.
Όχι.
Όταν άκουσα ότι η Λίσα συνελήφθη, ήξερα ότι πρέπει να βοηθήσω.
Την ξέρω. Αποκλείεται να το έκανε αυτή.
Τη στηρίζεις πολύ.
Μπορεί να επιμεληθεί το παλιό υλικό ως ιστορία αληθινού εγκλήματος.
Ξέρεις τις εκπομπές που τις μετατρέπουν σε ντοκιμαντέρ;
Θα έχω αρκετά λεφτά για να σε πληρώσω
και ίσως να μείνουν λίγα για το εστιατόριό μου.
Ήδη έχει βρει αγοραστές.
Αλήθεια;
Αλήθεια.
Λίσα, χαίρομαι που βγήκες.
Πήγαινε σπίτι. Ξεκουράσου. Έχουμε μακρύ δρόμο μπροστά μας.
Ίζι, θα καλέσεις αμάξι να πάει τη Λίσα σπίτι της, παρακαλώ;
-Ναι. -Δεν χρειάζεται. Με έφερε ο Χένρι.
Πρέπει να συζητήσω μαζί του θέματα του συμβολαίου. Μπορείς;
Ναι, φυσικά.
Χένρι, σ' ευχαριστώ και πάλι.
Φυσικά. Να είσαι δυνατή.
Ξέρεις τη χορτοφάγο που έχασε το μαγαζί γιατί την ξεγέλασε το αγόρι της;
Όχι.
Νόμιζα ότι αφού είναι για εστιατόριο…
Πάω να ετοιμάσω το αίτημα.
Δεν θα με χώσεις εκεί μέσα, έτσι;
Γι' αυτό σε λένε δικηγόρο με τη Λίνκολν. Θα είσαι τέλειος στη σειρά.
Δεν θα είμαι στη σειρά σου, Χένρι.
Τι είναι αυτό;
Η Λίσα με εξουσιοδότησε να διαπραγματευτώ για τα δικαιώματά της
και για παρακράτηση των εσόδων απ' αυτά.
Με χτεσινή ημερομηνία.
Υπερισχύει όποιας συμφωνίας έχεις μαζί της.
Τι επιδιώκεις;
Μα τι λες;
Έδωσες 200 χιλιάρικα για κάποια που ξέρεις ελάχιστα.
Παραείναι καλό για να 'ναι αλήθεια. Πού βρήκες τα λεφτά;
Δεν έχεις ιδέα πόσο κερδοφόρες είναι οι εκπομπές, έτσι;
-Ξέρω να ξεχωρίζω τους απατεώνες. -Απατεώνας;
Θα σου δώσω αντίγραφα. Αλλά κατάλαβε το εξής.
Εγώ ελέγχω την πώληση της ιστορίας της.
-Αλήθεια; -Ναι.
Πες μου, εσύ τι επιδιώκεις;
Να την εκπροσωπήσω και να πληρωθώ για τις υπηρεσίες μου. Μ' αυτήν τη σειρά.
Δεν χρειάζεται να είμαστε εχθροί, Μίκι.
Θέλουμε το ίδιο πράγμα. Μπορούμε να συνεργαστούμε.
Όχι "εμείς". Δεν σε ξέρω και δεν σε εμπιστεύομαι.
Μείνε μακριά από την υπόθεση.
Μην ηχογραφείς τη Λίσα. Βλάπτει την υπεράσπιση.
Ο σκοπός ήταν να πω την ιστορία της σε πραγματικό χρόνο.
Δεν με απασχολεί. Καλή σου μέρα.
Κάτω οι φτέρνες.
Έτσι μπράβο.
-Μικ, δεν είσαι με τη Χέιλι; -Είμαι.
Δες τις φωτογραφίες από τη σκηνή του φόνου.
Πώς τα πάει;
Μια χαρά ως τώρα.
-Ίσως το συνεχίσει. -Αμφιβάλλω.
Στην ηλικία της, ξεκίνησα με αυτοκόλλητα,
έγινα σημαιοφόρος και κατέληξα στο αμάξι του Μαρκ Ράμπλερ σε μια διετία.
Θα ανάψω λαμπάδα σε κάποιον άγιο. Βρήκες τις φωτογραφίες;
Ναι. Τι θέλεις;
Έχεις ιδέα πόσο ψηλός ήταν ο Μπόντουραντ;
Όχι, αλλά σίγουρα θα το βρω στο διαδίκτυο.
Εδώ είναι με το μισό δημοτικό συμβούλιο.
Είναι ο πιο ψηλός. Ίσως 1,90 μ.;
Μάλιστα. Ευχαριστώ.
Τι πήγες να…
Ενίοτε είναι αγενής.
Είσαι τέλεια εκεί πέρα, κορίτσι μου.
Ευχαριστώ.
Αν συνεχίσεις τα μαθήματα, ίσως πάρουμε κι άλογο.
Είναι ακριβό, μπαμπά.
Αυτό είναι δικό μου θέμα.
Γιατί να δουλεύω συνέχεια, αν δεν κάνω όσα θέλω για τους δικούς μου;
Ναι.
Για τη νέα σου υπόθεση μιλούσες;
Ναι.
Θα 'ναι σοβαρή. Το μέτωπό σου ζαρώνει πολύ.
Ναι.
Είναι υπόθεση φόνου. Πάντα είναι σοβαρές.
Άσε που τα βάζω με μια εισαγγελέα που δεν παίζει τίμια.
Ποια, η Άντι;
Ναι. Είναι λίγο ζόρικη.
-Η "Άντι"; -Ναι.
Πηγαίνει γιόγκα με τη μαμά. Καμιά φορά έρχεται στο σπίτι μετά.
Μιλούσε γι' αυτό τις προάλλες.
Ακούγεται τρελό.
-Αλήθεια; -Ναι.
Πάω για τα πράγματά μου, αλλά θα τα πούμε.
Ναι. Θα περιμένω εδώ.
Εντάξει.
Αν με παίρνεις συνέχεια, δεν θα τελειώσω το αίτημα.
Γι' αυτό παίρνω. Θέλω κι άλλα αιτήματα.
Κι άλλα;
Ζήτα να επιστραφεί το κινητό της Λίσα
κι όσα πράγματα πήραν από το σπίτι της.
Θα επιστραφούν μόλις τελειώσουμε.
Το θέλουμε πιο γρήγορα. Κάν' το.
Κι άλλο ένα να μη ληφθούν υπόψη η ανάκριση και τα στοιχεία από το σπίτι της.
Εντάξει;
Κανένας λογικός δικαστής δεν θα πετάξει στοιχεία σε δίκη για φόνο.
-Αλλιώς δεν θα επανεκλεγεί. -Είναι πολλή δουλειά, μα είναι σημαντικό.
Όχι, το κάνω ήδη. Χαίρομαι. Είναι παράξενο;
Χαίρομαι που γράφω μακροσκελή νομικά έγγραφα.
Μη με ξαναπάρεις. Γεια.
ΧΑΛΕΡ & ΣΥΝΕΡΓΑΤΕΣ
…και εσκεμμένα…
ΛΙΣΑ ΤΡΑΜΕΛ, ΚΑΤΗΓΟΡΟΥΜΕΝΗ
ΜΕΤΑ ΤΙΜΗΣ, ΤΖ. ΜΑΪΚΛ ΧΑΛΕΡ, ΣΥΝΗΓΟΡΟΣ
Ξύπνησα!
Θεέ μου. Όχι άλλο καφέ. Στάσου. Ξέχνα το.
Ρούχα δικαστηρίου.
Όντως με αγαπάς.
Ισχύει, έτσι;
Τι;
Ότι με αγαπάς.
Μωρό μου.
Έλα τώρα.
Δεν χρειάζεται να ρωτάς.
Τι σου συμβαίνει;
Φέρεσαι περίεργα.
Δεν είμαι εγώ αυτή που φέρεται περίεργα.
Μου κρύβεις μυστικά.
Τι κάνεις με τους Άγιους του Δρόμου;
Δεν θέλω να βγάζω αυθαίρετα συμπεράσματα. Θέλω να είμαι η άνετη τύπισσα
που σου δίνει χώρο να έχεις φίλους έξω από τη σχέση, αλλά…
Αυτοί οι συγκεκριμένοι φίλοι είναι εγκληματίες, οπότε…
Εσύ δεν είσαι πια έτσι, Σίσκο.
Με κάνει να πιστεύω ότι ίσως το ξανασκέφτεσαι για τον γάμο.
Ξέρω, συγγνώμη, πάλι μονολογώ.
Δεν το ξανασκέφτομαι για τον γάμο.
Αλλά όντως σου έκρυβα πράγματα.
Τι;
Γιατί;
Θυμάσαι τι σου είπα για όταν πρωτοήρθα εδώ;
Ναι, ήρθες με τον φίλο σου Τζάζι ή Πεζ.
-Καζ. -Ναι.
Ο Πιτ Καζίνσκι.
Δεν ήρθα μαζί του. Μάλλον τον ακολούθησα.
-Τον ακολουθούσα από τα 14 μου. -Και τώρα είναι στη φυλακή.
Ήταν.
Μόλις βγήκε.
Αλλά ο Καζ μπήκε πρώτος στους Άγιους του Δρόμου όταν ήρθε εδώ.
Χάρη σ' αυτόν μπήκα στο κλαμπ.
Μια φορά, ο Καζ κι εγώ ήταν να πάμε για μια παράδοση.
Δεν ρώτησα τι θα παραδίναμε. Ο Καζ μού είπε πού και πότε.
Όταν πήγα, δεν ήταν κανείς εκεί.
Αποδείχθηκε ότι επίτηδες μου είχε δώσεις λάθος πληροφορίες.
-Αν ήμουν εκεί… -Θα σε έκλειναν μαζί του.
Σε προστάτεψε.
Τότε άρχισα να απομακρύνομαι από τους Άγιους του Δρόμου.
-Και τώρα αποφυλακίστηκε; -Αυτό είναι το θέμα.
Τον άφησαν νωρίτερα.
Αυτό έκανε τον Τέντι καχύποπτο.
Νομίζει ότι ο Καζ έκανε συμφωνία ως καρφί. Θέλει να τον τσεκάρω.
Τι σχέση έχει αυτό μ' εσένα;
Δεν μπορείς απλώς να φύγεις από τους Άγιους.
Ήλπιζα, μια και ήμουν απλώς ένας βοηθός,
να με ξεχάσουν, να με αφήσουν.
Αλλά τελικά δεν με ξέχασαν.
Ο Μίκι δούλευε τζάμπα για να ξεπληρώσει το χρέος μου.
Αλλιώς…
Είπα στον Τέντι ότι πληρώνω τα χρέη μου.
Έχω αυτό το χρέος, αλλά έχω χρέος και στον Καζ που με έσωσε.
Δεν μ' αρέσει που σου συμβαίνει αυτό. Δεν θέλω να μπλέκεις μ' αυτά.
Πρέπει να ολοκληρώσω αυτό το πράγμα,
και μετά τελείωσα, το υπόσχομαι.
Λυπάμαι που σου απέκρυψα διάφορα. Δεν θέλω να ανησυχείς ποτέ.
Τέρμα τα μυστικά.
Αν μου ξαναπείς ψέματα, θα φύγω. Ακούς;
Τέρμα. Στην προσκοπική μου τιμή.
Κοίτα τι ωραία συνέταξες τα έγγραφα.
Ήξερα ότι η νομική σχολή θα απέδιδε.
Μια και λέμε τέρμα τα μυστικά,
δεν σου έχω πει γιατί παράτησα τη Νομική την πρώτη φορά, έτσι;
Απ' όσο φαίνεται, όχι.
ΜΕΓΑΡΟ ΔΙΚΑΙΟΣΥΝΗΣ
Μπορώ να σου μιλήσω;
Βεβαίως.
Τι γίνεται;
Κι εγώ αυτό αναρωτιέμαι.
Τι κάνεις; Ξέρεις ότι η δικαστής Μεντίνα θα τα απορρίψει όλα.
Παραλίγο να το ξεχάσω. Έχει ακόμα ένα. Δώσε μου ένα λεπτό.
Μισό. Κι άλλο αίτημα;
Ναι. Αυτό το έγραψα εγώ.
Ποια είναι αυτή;
Η νομική βοηθός μου.
Ναι. Μη σε απασχολεί.
Είναι σαφές. Είναι αίτημα να απομακρυνθείς από την υπόθεση.
Υπάρχει σύγκρουση συμφερόντων.
Τι σύγκρουση συμφερόντων;
Συζήτησες την υπόθεση με την πρώην σύζυγό μου, Άντι.
Μπορώ να σε λέω Άντι, σωστά; Η κόρη μου έτσι σε λέει.
Κι η Μάγκι είναι εισαγγελέας. Μπορώ να συζητώ υποθέσεις μαζί της.
Όχι όσες με αφορούν. Όχι σπίτι της, μπροστά στην κόρη μου.
-Μπούρδες. -Ναι; Τότε, γιατί είπες ψέματα;
-Τι εννοείς; -Σε ρώτησα αν μιλάς με τη Μάγκι.
Είπες ελάχιστα. Μου φαίνεται ότι κρύβεις κάτι.
-Περιμένεις να πετύχει αυτό; -Είναι η εντύπωση παρατυπίας.
Η δικαστής όντως θα απορρίψει τα άλλα.
Αλλά θα νιώθει πολύ άσχημα
που δεν έδωσε τίποτα στην υπεράσπιση κι αυτό θα το εγκρίνει.
Άλλωστε, τι το νοιάζει το δικαστήριο ποιος είναι ο εισαγγελέας;
Εσένα σε νοιάζει. Θέλεις την υπόθεση. Κι εσύ θέλεις όλα τα βλέμματα πάνω σου.
Τι θέλεις;
Θέλω τα στοιχεία τώρα, όχι μετά.
Δεν θα τρέχω στη δικαστή όποτε δεν παίρνω όσα δικαιούμαι.
Ωραία. Απόσυρε τα αιτήματά σου.
Θα τα έχω όλα έτοιμα ως την Παρασκευή.
-Δεν αρκεί. Αύριο. -Δεν προλαβαίνουμε να κάνουμε αντίγραφα.
Καλά. Ως Πέμπτη μεσημέρι.
Καλώς.
Ευχαριστώ που φάνηκες λογική, Άντι.
-Χάλερ. -Ναι.
Να ξέρεις, δεν θα προτείνουμε συμφωνία.
Ωραία. Γιατί δεν θέλουμε.
Κι όταν βγει η ετυμηγορία, θα κοιτώ εσένα, όχι αυτήν.
Ήξερα ότι κάτι τρέχει με τα αιτήματα. Εξαρχής είχες σχεδιάσει αυτήν την πουστιά.
-Τζάμπα έκανα τόσο κόπο. -Όχι τζάμπα.
Πήραμε όσα θέλαμε, τα στοιχεία. Δεν πας πάντα από τον ίσιο δρόμο.
Θα επανορθώσω. Θα σε αφήσω να γράψεις τις ερωτήσεις προς τους μάρτυρες.
Αφού κοιμηθώ.
-Είμαι ξύπνια εδώ και 36 ώρες. -Έγινε.
Κλείνω το φωτοτυπικό και φύγαμε.
Ξανάρθες; Νόμιζα ότι δεν με χρειάζεσαι κι ήρθε να με πάρει η Ρέι.
Συγγνώμη. Από δω η Ρέι.
Ρέι, ο Μίκι.
Χάρηκα, Ρέι.
Κι εγώ. Η Ίζι μιλά πολύ για εσένα. Μάλλον είσαι το μόνο καλό αφεντικό στην πόλη.
Πάμε σ' ένα νέο εστιατόριο. Θες να έρθεις;
Όχι, έχω πολλή δουλειά.
Καλά να περάσετε, ναι;
Εντάξει. Μισό λεπτό.
Έχεις ένα λεπτό;
-Όχι ιδιαίτερα, αλλά δεν πειράζει. -Ξέρω ότι με θεωρείς ρεμάλι.
Ούτε καν διαφωνώ.
Αλλά προσπαθώ πολύ και θέλω να κάνω την Ίζι ευτυχισμένη.
Της αξίζει.
Έχουμε κάτι κοινό, λοιπόν.
Ρέι, πιστεύω στη δεύτερη ευκαιρία. Εγώ ο ίδιος έχω πάρει πάρα πολλές.
Αλλά αν την πληγώσεις, δεν θα έχεις τρίτη.
Εντάξει;
-Είσαι έτοιμη; -Ναι.
Καλή όρεξη.
Μη μου στείλεις φωτογραφίες φαγητού όπως κάνει η Λόρνα. Απλώς απόλαυσέ το.
Είσαι έτοιμη; Πάμε.
Ποιος είσαι εσύ;
Είμαι φίλος
της Λόρνα Κρέιν.
-Σχετικά με αυτό. -Το ξέρω.
Ήδη σου μίλησε λεπτομερώς.
Οπότε απλώς βάζω μια τελεία στο τέλος της πρότασης.
Το έπιασες;
Ναι, ξεκάθαρα.
Να πάρεις κουδούνι με κάμερα.
Ποτέ δεν ξέρεις ποιος θα έρθει στη βεράντα σου.
Αυτό είναι ελεεινό, ακόμα και για εσένα.
Χρησιμοποίησες τη Χέιλι.
Δεν νομίζω, Μάγκι. Με την κολλητή σου συζητήσατε μπροστά της την υπόθεσή μου.
Κι αυτή μου είπε ψέματα.
Δέκα διαφορετικοί δικαστές θα το θεωρούσαν σύγκρουση.
Δεν συζητούσαμε εσένα ή την υπόθεση. Απλώς αναφέρθηκε κι η Χέιλι το άκουσε.
-Τι έπρεπε να κάνω; -Με τη φίλη σου ξεπεράσατε τα όρια.
Θες να πούμε για όρια; Εκπροσωπείς τη σεφ που έστειλε τόσο φαγητό και σε έγλειφε.
Δεν με έγλειφε, απλώς ήταν ευγενική.
Αυτό χρειάζεται για να σε εκπροσωπήσει ο τρανός Μίκι Χάλερ; Λίγη κολακεία. Λίγο…
Την πήδηξες, έτσι;
-Κοιμήθηκες με την πελάτισσά σου; -Ακόμα δεν ήταν πελάτισσα.
Έχεις το θράσος να πεις την αθώα συζήτηση με την Άντι σύγκρουση συμφερόντων;
Έχεις ιδέα πόσο άσχημα φαίνεται αυτό;
Ήταν μόνο μία φορά και τελείωσε. Δεν έχουμε κάτι.
Έμαθες ότι βγαίνω με κάποιον άλλον και πήγες με την πρώτη
που κολάκευσε τον εγωισμό σου.
Μάγκι, δεν είμαστε πια μαζί. Το ξεκαθάρισες.
Δεν έχω θέμα. Αλλά μόλις πάω με κάποια άλλη…
-Δεν είναι το ίδιο. -Πρέπει να συνεχίσω με τη ζωή μου.
Κι εγώ το ίδιο!
Τις προάλλες, όταν σε πέτυχα στην καντίνα, σκέφτηκα
"Αυτός είναι ο Μίκι που αγαπώ".
Αλλά μετά πήγες κι έκανες όλα αυτά τα ύπουλα πράγματα.
Όπως πάντα.
Έλα, ρε Μάγκι. Εγώ…
Ξέρεις κάτι; Κάνε ό,τι είναι να κάνεις. Απλώς μην μπλέκεις εμένα και την κόρη μας.
ΛΙΣΑ ΤΡΑΜΕΛ ΜΠΟΡΟΥΜΕ ΝΑ ΜΙΛΗΣΟΥΜΕ;
Πήγες να δεις τον πρύτανη, έτσι;
Σ' αγαπώ, Σίσκο, αλλά σκύλο που κοιμάται δεν τον τσιγκλάμε.
Εννοώ και τον Γουίνστον. Αύριο θα ξαναμπεί στο κρεβάτι.
-Γεια. -Γεια.
-Έλα μέσα. -Ευχαριστώ.
Πριν πεις κάτι, θέλω να ζητήσω συγγνώμη για τον Χένρι.
Απλώς δεν άντεχα άλλη μια νύχτα στη φυλακή.
Έλα, Λίσα. Το καταλαβαίνω.
Έχουμε συμβόλαιο, αλλά ίσως τα βρείτε με τον Χένρι.
Θα κανονίσω τον Χένρι. Για εσένα ανησυχώ.
Έλα τώρα. Αυτός ο τύπος απλώς προσπαθεί να σε εκμεταλλευτεί, Λίσα.
Είμαι μεγάλη γυναίκα, Μίκι. Ξέρω να προσέχω.
Αναγνωρίζω τους εκμεταλλευτές.
Προσπαθείς να πεις κάτι;
Για εσένα; Όχι.
Εξάλλου, είμαι πιο εύγλωττη με το φαγητό.
Τι λες να το ζεστάνω και…
Όσο και να το θέλω…
Δεν κάνει να βρισκόμαστε εκτός γραφείου.
Ούτε για να συζητήσουμε την υπόθεση;
Ξέρεις ότι με ελκύεις.
Γι' αυτό, για όσο διάστημα σε εκπροσωπώ,
πρέπει να μείνει επαγγελματικό.
Καταλαβαίνεις;
Φυσικά.
Λυπάμαι.
Λοιπόν…
Ίσως όταν τελειώσει αυτό, μπορούμε να συνεχίσουμε από κει που μείναμε.
Θα το ήθελα πολύ, ναι.
Μη χαραμίσουμε το φαγητό.
Ευχαριστώ.
Ξέρεις, ακόμα δεν έχεις πει αν με θεωρείς αθώα.
Λίσα… Έλα. Σου είπα ότι δεν έχει σημασία τι πιστεύω.
Η δουλειά μου είναι να αθωωθείς, πάση θυσία.
Για εμένα έχει σημασία.
Θέλω να με πιστεύεις, Μίκι. Και θέλω να το πεις.
Φυσικά και σε πιστεύω.
Εντάξει.
ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα